অন্যদিকে, ড: ইউনুস এক অনন্য বাঙালি যিনি বাংলাদেশকে সমগ্র বিশ্বে অন্য এক উচ্চতায় তুলে ধরেছেন। অপছন্দনীয় হলেও বাস্তবতা হলো, উপমহাদেশের বাইরে বাংলাদেশ নামক দেশটিকে অনেকেই চেনেন না। যারা চেনেন তাদের মধ্যেও বেশিরভাগই বাংলাদেশকে একটি দরিদ্র ও বন্যাকবলিত দেশ হিসেবেই জানতেন। ড: ইউনুসের ক্ষুদ্র ঋণ কার্যক্রমের কারণে বাংলাদেশের পরিচিতি অনেক বৃদ্ধি পেয়েছে এবং তার নোবেল জয়ের মধ্য দিয়ে বাংলাদেশের একটি উজ্জ্বল ভাবমূর্তি তৈরি হয়েছে। বর্তমান বিশ্বে ভাল মানের কোনো বিজনেস স্কুল খুজে পাওয়া যাবে না যেখানে ক্ষুদ্র ঋণ সমন্ধে কারিকুলাম নেই। কয়েক বছর আগে ড: ইউনুসের সম্মানে যুক্তরাষ্ট্রের স্ট্যানফোর্ড ইউনিভার্সিটি গ্র্যাজুয়েট স্কুল অব বিজনেস দুই জন বাংলাদেশী শিক্ষার্থীকে সম্পূর্ণ বিনা খরচে এমবিএ করার সুযোগ দিয়েছে। স্ট্যানফোর্ড ইউনিভার্সিটি পৃথিবীর সেরা পাঁচটি বিশ্ববিদ্যালয়ের একটি যেখানে পড়াশুনার সুযোগ পাওয়ার মতো মেধাবী এবং এর ব্যয়ভার বহন করার মতো সামর্থ্যবান বাংলাদেশে হাতে গোনা দুই একজন খুজে পাওয়াই কঠিন। যখন বিশ্বের নামকরা শিক্ষাপ্রতিষ্ঠান ও অন্যান্য প্রতিষ্ঠান (গুগল, ফোর্বস, ওয়াল স্ট্রিট জার্ণাল ইত্যাদি) ড: ইউনুসকে এহেন দুর্লভ সম্মাণ প্রদর্শন করে, কতিপয় আওয়ামীপন্থী এবং খোদ প্রধানমন্ত্রী ঈর্ষা অনুভব করেন। ড: ইউনুসের নোবেল জয় এবং বিশ্বব্যাপী বিপুল পরিচিতিই তার প্রতি প্রতিনিয়ত বিষোদগারের মূল কারণ। আওয়ামীপন্থীদের বিশ্বাস, তাদের নেত্রীরই নোবেল প্রাপ্য ছিল।